jkorsvik/nowiki_second_scrape_merged huggingface dataset:
Karen National Union

Karen National Union (KNU) er en væpnet gruppe som opererer i grenseområdene mellom Burma og Thailand. På språket til karen-folket heter dette området «Kawthoolei». KNU har kjempet mot den burmesiske regjeringen siden 1948 gjennom sin militære avdeling, Karen National Liberation Army (KNLA). I januar 2012 signerte gruppen en våpenhvile med Burmas myndigheter i Hpa-an. Fredsforhandlingene ble ledet av jernbaneminister Aung Min, som også leder Den statlige fredsavtalekommisjonen (State Peace Deal Commission) og KNUs general Mutu Saipo.KNU har i de tre siste tiårene vært dominert av Bo Mya, som var president i perioden 1976-2000. KNU finansierte sine aktiviteter gjennom mange år med svart handel over grensen med Thailand. Etter det mislykkede 8888-opprøret i 1988 vendte det burmesiske militærregimet seg mot Kina for hjelp. Flere ulike økonomipakker ble tilbudt Kina i bytte mot militær bistand og våpen. Den burmesiske hæren ble sterkt utvidet etter dette, og begynte å tilby andre grupper avtaler. Gruppene fikk valget mellom å samarbeide med regjeringen eller å bli ødelagt. 
KNUs sin effektivitet ble sterkt redusert etter at hovedkvarteret i Manerplaw, nær den thailandske grensen, ble tatt av regjeringsstyrker i 1994. På den tiden gikk en gruppe buddhistiske soldater i KNLA over til regjeringsstyrkene. Denne gruppen, kjent som Democratic Karen Buddhist Army (DKBA), ble gitt territorium inne i Burma som de kunne styre, i bytte mot deserteringen. De spilte en stor rolle i erobringen av Manerplaw.
Siden den gang har KNU og KNLA fortsatt sin militære kamp mot militærregimet (Tatmadaw) ved å danne geriljaenheter og etablere midlertidige baser i jungelen mellom de to landene. Kampen fortsetter å samle internasjonal sympati, siden KNU representerer karen-folket, et av mange etniske nasjonaliteter i Burma som opplever etnisk rensing under militærregimets «Four Cuts campaigns» (Pya Ley Pya), en strategi der etterretning, økonomi, mat og rekruttering ble eliminert gjennom en «brent jord»-politikk.Flere forsøk er gjort på å få til en fredsavtale, med liten suksess. Fredssamtaler i 2004 endte i en uformell våpenhvile, som regimet benyttet til å forsterke sine tropper. Analytikere mente at samtalene var et skalkeskjul, og ganske riktig, en offensiv mot KNU-områdene har fortsatt de senere årene. 
Karen-konflikten er den mest langvarige uavhengighetskonflikten i verden, da den har pågått i nesten 60 år.Generalsekretæren i KNU, Pado Mahn Shar ble drept 13. februar 2008 da to menn i en bil skjøt han i hans hjem i Thailand.


== Se også ==
Karen-folket
Karen National Liberation Army


== Referanser ==


== Eksterne lenker ==
Revolution Reviewed: The Karens' Struggle for Right to Self-determination and Hope for the Future Saw Kapi, February 26 2006, Retrieved on 2006-11-30
Fifty Years of Struggle: A Review of the Fight for the Karen People's Autonomy {abridged) Ba Saw Khin, 1998 (revised 2005), Retrieved on 2006-11-30
Determined Resistance: An Interview with Gen. Bo Mya The Irrawaddy, October 2003, Retrieved on 2006-11-30
[1] Karen History and Culture Preservation Society
Sidney Lumet

Sidney Lumet (født 25. juni 1924, død 9. april 2011) var en amerikansk regissør av over 50 filmer, inkludert  12 edsvorne menn (1957), The Pawnbroker (1964; Stanley Kubrick, Franco Zeffirelli og Karel Reisz avslo forespørsel om regi) Serpico, den siste ærlige purk (1973), Mord på Orientekspressen (1974), Het ettermiddag (1975), Network (1976) og Dommen (1982), som alle gav ham Oscar-nominasjoner for beste regi.
Lumet ble tildelt æres-Oscar i 2005 for sin «briljante bidrag og inspirasjon til manusforfattere, skuespillere og filmkunsten». 


== Referanser ==


== Eksterne lenker ==
(en) Sidney Lumet på Internet Movie Database 
(sv) Sidney Lumet i Svensk Filmdatabas 
(da) Sidney Lumet på Filmdatabasen 
(da) Sidney Lumet på Scope 
(fr) Sidney Lumet på Allociné 
(en) Sidney Lumet på AllMovie 
(en) Sidney Lumet hos Turner Classic Movies 
(en) Sidney Lumet hos Rotten Tomatoes 
(en) Sidney Lumet hos TV Guide 
(en) Sidney Lumet hos The Movie Database 
FilmForce-profil Arkivert 24. september 2006 hos Wayback Machine.
New York Film Festival 2007: «Sidney Lumet on the Digital Revolution» (video)
Fresh Air-intervju fra 2006 (lyd)
NM i bandy 1965

Det 48. Norgesmesterskapet i bandy – 1965
Beste lag i hver pulje til finale


== Sluttspill ==
Finale
Strømsgodset – Skiold    5-0
7. februar 1965, Gulskogen, Drammen – 1700 tilskuere.
13 min. 1-0 Ingvald Kristoffersen
63 min. 2-0 Inge Thun
65 min. 3-0 Thorodd Presberg
74 min. 4-0 Svein Thun
81 min. 5-0 Inge Thun
Dommere: Per Landt Ourdahl, Bragerøen og Oscar Undeli, Gjøvik.Norgesmesterne
Harry Hansen
Ole Jonny Friise
Svein Thun
Ingvald Kristoffersen
Steinar Pettersen
Thorodd Presberg
Inge Thun
Arvid Jensen
Kjell Kristoffersen
Svein Hartz
Bjørn Jørgensen
Yngvar Hansen
Ove Malmstrøm
Gunnar Sundet
Kjell Hansen
Indre Finnmark prosti

Indre Finnmark prosti, samisk Sis-Finnmárkku proavássuohkan, er et prosti i Nord-Hålogaland bispedømme  i Den norske kirke. Det er Norges største prosti og har en utstrekning på 25.520 km2, men samtidig blant dem med minst folketall.
Prostiet er inndelt i seks sokn/menigheter. Soknet er grunnenheten i Den norske Kirke. 
Prostiet omfatter kommunene Kautokeino, Karasjok, Porsanger, Tana og Nesseby. Følgelig er det fem kirkelig fellesråd i prostiet. Prestetjenesten ledes av prosten som har sete i Karasjok. Prosten i Indre Finnmark prosti er Egil Lønmo (2014).
De som arbeider i kirken er enten tilsatt av soknet gjennom kirkelig fellesråd, eller de er tilsatt i bispedømmet (dvs. staten).  De 10 prestestillingene i Indre Finnmark prosti er tilsatt i bispedømmet, og har tjenesten sin knyttet til ett eller flere sokn.
Prostiet er det eneste prosti i Norge hvor den samiske befolkning er i majoritet og overlapper kjerneområdet i Sameland. Samisk er derfor forvaltningsspråk i prostiet, i likhet med kommunene i Indre Finnmark ( jf. Samelovens bestemmelser). Gudstjenestene og alle kirkelige handlinger forettes på både samisk og norsk. Det stilles krav til at prestene som arbeider i prostiet behersker samisk, men en egen Kirketolk sørger for at prestens tjeneste blir oversatt til samisk.
Prostiet ble opprettet 1. april 1991. Det ble opprettet etter en større omorganisering av prestegjeldene i Finnmark. Prestegjeldene ble skilt ut fra Alta prosti, Hammerfest prosti og Varanger prosti og samordnet i ett samisk prosti. Nyorganiseringen har ført til en styrking av samisk kirkeliv.


== Sokn i Indre Finnmark	prosti ==
I Karasjok kommune
Karasjok sokn
I Kautokeino kommune
Kautokeino sokn
I Nesseby kommune
Nesseby sokn
I Tana kommune
Tana sokn
Polmak sokn
I Porsanger kommune
Porsanger sokn


== Historikk ==
Ved opprettelsen ble følgende prestegjeld, sogn og kirker/kapell overført fra følgende prostier:

Alta prosti:
Kautokeino prestegjeld
Kautokeino sokn
Masi kirke
Hammerfest prosti:
Porsanger prestegjeld
Porsanger sokn
Lakselv kirke
Børselv kapell
Karasjok prestegjeld
Karasjok sokn
Bæivasgiedde kapell
Valjok kapell
Varanger prosti:
Tana prestegjeld
Tana sokn
Nesseby prestegjeld
Nesseby sokn
Polmak sokn
		
		
		


== Se også ==
Liste over kirker i Norge etter kommune
Prostiet på kirken.no
Karen National Liberation Army

Karen National Liberation Army (KNLA) er den militære delen av Karen National Union (KNU). På tiden da Burma fikk sin uavhengighet fra Storbritannia i 1948, var der betraktelig spenning mellom Karen-folket og Burma. Noen Karenere søkte uavhengighet, mens andre søkte selvstyre innenfor Burma. Tidlig i 1949, gikk deler av en sosialistisk politisk milits etablert av regjeringen amok i Karen-folket sitt bomområde. Den burmesiske regjeringen arresterte den karenske lederen av militæret og erstattet han med en den radikale burmesiske og anti-karenske nasjonalisten Ne Win. Dette førte til borgerkrig med noen karenske enheter i den burmesiske hæren, der noen enheter skiftet side til den karenske siden, og andre ble fengslet av regjeringen. 
Tidlig i kampen, erobret karenske styrker mye av det nordlige Burma, inklusive byer som Mandalay og etablerte sterke posisjoner utenfor Rangoon ved Insein. Men da styrkene ikke hadde en havneby som de kunne motta forsyninger fra, trakk de karenske styrkene seg gradvis tilbake til det sørøstlige Burma. Siden da, har KNLA slåss for en uavhengig stat, med navn Kawthoolei, som skal være i det østlige Burma nær grensen med Thailand og i andre områder der Karen-folket bor.
Karen-konflikten er den mest langvarige uavhengighetskonflikten i verden, da den har pågått i nesten 60 år.


== Se også ==
Karen-folket
Karen National Union


== Referanser ==


== Eksterne lenker ==
Karen National Liberation Army
Eyes of Laura Mars

Eyes of Laura Mars er en amerikansk skrekk-thriller-film fra 1978 med Faye Dunaway og Tommy Lee Jones i hovedrollene. Regi er ved Irvin Kershner. Manus er ved John Carpenter (hans første oppdrag for et større filmstudio). Filmsangen til filmen, «Prisoner (Love Theme from Eyes of Laura Mars)», ble fremført av Barbra Streisand.


== Handling ==
Motefotografen Laura (Dunaway) er New Yorks mest kontroversielle motefotograf. Hennes liv blir snudd på hodet når hun oppdager at hun har synske evner og plutselig begynner å «se» en serie brutale mord på personer som hun har vært i kontakt med. Etterhvert blir hun involvert på en enda mer direkte måte. Kriminaldetektiven John Neville (Lee Jones) oppdager en slående likhet mellom Lauras bilder og politiets hemmelige fotografier som har begynt å kontrollere Lauras bevissthet. Etterhvert som hun kommer nærmere sannheten om hvem den psykopatiske morderen er skjønner hun at hun selv vil bli neste offer.


=== Om filmen ===
Filmen vant en Saturn Award i 1979 for beste kostyme.
Eyes of Laura Mars har ofte blitt omtalt som et amerikansk eksempel på giallo-film.


== Medvirkende ==
Faye Dunaway som Laura Mars
Tommy Lee Jones som John Neville
Brad Dourif som Tommy Ludlow
Rene Auberjonois som Donald Phelps
Raul Julia som Michael Reisler
Frank Adonis som Sal Volpe
Lisa Taylor som Michelle
Darlanne Fluegel som Lulu
Rose Gregorio som Elaine Cassel


== Eksterne lenker ==
(en) Eyes of Laura Mars på Internet Movie Database 
(no) Eyes of Laura Mars hos Filmfront 
(sv) Eyes of Laura Mars i Svensk Filmdatabas 
(da) Eyes of Laura Mars i Danmark Nationale Filminstitut 
(fr) Eyes of Laura Mars på Allociné 
(nl) Eyes of Laura Mars på MovieMeter 
(en) Eyes of Laura Mars på AllMovie 
(en) Eyes of Laura Mars på Turner Classic Movies 
(en) Eyes of Laura Mars på Rotten Tomatoes 
(en) Eyes of Laura Mars på Box Office Mojo
NM i bandy 1966

Det 49. Norgesmesterskapet i bandy – 1966
To beste lag i hver pulje til semifinale


== Sluttspill ==


=== Semifinaler ===
Drafn–Sagene 1–9
Sagene–Drafn 4–2

Strømsgodset–Tåsen 3–1
Tåsen–Strømsgodset 1–1


=== Finale ===
Sagene – Strømsgodset    1-1 eeo.Dælenenga, Oslo, 13. februar 1966.

0-1 Knut Løver
1-1 Ola SolheimDommere: Jan Østlie, Gjøa/Hard og Egil Ulsbøl, Skiold.

Omkamp
Sagene – Strømsgodset    2-1Marienlyst, Drammen, 20. februar.

1-0 52 min. Thorodd Presberg
1–1 62 min. Johnny Johnsen
2–1 78 min. Dag LienDommere: Svein Wiel Jørgensen, Øvrevoll og Odd H. Johnsen, Mode.

Norgesmesterne
Bobbo Støren
Dag Lien
Yngvar Johansen
Roy Wangen
Tom Ørehagen
Bjørn Sund
Raymond Jahrmann
Bernt Skarnes
Ola Solheim
Johnny Johnsen
Tore Berntsen
Svein Dahl Andersen
Ole Marthinsen
Ulf Hegglund
Roar Faugli
Parlamentsvalget i Ungarn 1998

Parlamentsvalget i Ungarn i 1998 førte til at de to regjeringspartiene, MSzP og SzDSz, mistet makten. Samtidig opplevde Viktor Orbáns høyreorienterte Fidesz en kraftig framgang. Valget førte dessuten til et gjennombrudd for det ytterliggående MIEP. Etter valget dannet Fidesz, FKgP og MDF en koalisjonsregjering med Orbán som statsminister. 


== Valgresultat ==
Kilde: Sitter, Nick: "Ungarn – stabilisering gjennom konkurranse", i Elisabeth Bakke (red): Sentral-Europa og Baltikum etter 1989 (2. utg.), Samlaget, 2006, 280 s. ISBN 82-521-6786-1.


== Se også ==
Ungarns parlament
NM i bandy 1967

Det 50. Norgesmesterskapet i bandy – 1967
De to beste lagene i hver pulje til semifinale.


== Sluttspill ==
SemifinalerStrømsgodset–Drafn 1-3, 5-2, sammenlagt 6-5.
Tåsen–Sagene 5-0, 2-2, sammenlagt 7-2.FinaleStrømsgodset – Tåsen 2 – 1Marienlyst, Drammen, 12. februar 1967
1–0 5 min. Steinar Pettersen
2–0 30 min. Inge Thun
2–1 76 min. Odd Koldingsnes

Dommere: Kaare Jansen, Skiold og Odd Johnsen, Bragerøen.Norgesmesterne
Harry Hansen
Yngvar Hansen
Ove Malmstrøm
Harald Lund
Ole Johnny Friise
Arne Wøyen
Svein Thun
Steinar Pettersen
Ingvald Kristoffersen
Thorodd Presberg
Inge Thun
Tor Eriksen
Kjell Kristoffersen
Ingar Pettersen
Leif Eriksen


== Eksterne lenker ==
Bilde av Tåsens finalelag
Fredrik Bredli

Fredrik Bredli (født 26. juni 1903 i Østre Toten, død  17. august 1986 samme sted) var ordfører i Østre Toten i to perioder, fra 1968 til 1975. Bredli representerte Arbeiderpartiet.
Bredli vokste opp på bruket Nyland i Nordlia, som sønn av salmaker og håndverkssersjant Johan Bredli (1869–1947) og Ingeborg Bredli (1869–1963). I likhet med sin forgjenger i ordførerstolen, Einar Hermanrud, var Fredrik Bredli utdanna lærer (eksamen fra Hamar lærerskole 1926). Bredli fikk i 1935 lærerpost ved Høvern og Steinsjøen kretser på Totenåsen, men alt året etter ble han ansatt ved Seierstad skole. Etter å ha virka som vanlig lærer ble han førstelærer og seinere styrer (til 1971).
Han ble første gang valgt inn i herredsstyret i Østre Toten i 1945. Bredli satt sammenhengende i dette organet fram til 1975, de to siste periodene som ordfører. Han var også varaordfører i tolv år (1956-1967?). I Bredlis ordførertid ble den 9-årige grunnskolen innført, og kommunen måtte investere tungt i nye og eksisterende skolebygninger. 


== Kilder ==
Mjøsmuseets liste over ordførere
Opplandsarkivets avskrift av kommunevalgresultater
Rosseland, Leiv: Skole i den trivelige bygda. Det kommunale skoleverk i Østre Toten gjennom skiftende tider, Østre Toten 1994.
Sørheim, Kristian Ørbeck: "Kommunalt selvstyre. Ordførere i Østre Toten 1837 til 1937", i Totens bygdebok II, Oslo 1953, s. 604.


== Les også ==
Artikkel om Bredli på lokalhistoriewiki
Strukturgeologi

Strukturgeologi er studiet av tredimensjonal fordeling av bergarter og deres planare eller foldede overflater, og deres tekstur. 
Strukturgeologi er et fagfelt innen geologi som omhandler geologiske prosesser der en kraft resulterer i transformasjon av form, arrangement eller intern fabric av bergart til en annen form, arrangement eller tekstur. Petroleum strukturgeologer kan tolke bassengmodeller ved hjelp av flere teknikker. Disse teknikker omfatter tolkning av overflatedata, brønndata, fysiske målinger og seismiske data. Mange strukturgeologer bruker 2D/3D geologisk modellering programvare for å integrere disse datasettene.


== Strøk og fall ==
Helningen til et plan måles ved strøk og fall.
Foldeaksefall måles i fall og fallretning. 
Orientering til foldeakse måles i strøk og fall eller fall og fallretning.
Lineasjon måles ved fall og fallretning, hvis mulig.


== Referanser ==
Parlamentsvalget i Ungarn 2002

Parlamentsvalget i Ungarn i 2002 førte til framgang for begge de to største partiene, MSzP og Fidesz. Sistnevnte måtte likevel gi fra seg regjeringsmakten til MSzP og SzDSz, som altså kom tilbake til makten. 


== Valgresultat ==
* Ett mandat vunnet på felles MSzP-SzDSz-liste i enmannskretsen Szombathley. 
** MDF gikk til valg på felles liste med Fidesz i 2002. 


== Se også ==
Ungarns parlament


== Litteratur ==
Sitter, Nick: "Ungarn – stabilisering gjennom konkurranse", i Elisabeth Bakke (red): Sentral-Europa og Baltikum etter 1989 (2. utg.), Samlaget, 2006, 280 s. ISBN 82-521-6786-1.
Blåfjellenden

Blåfjellenden er ei hytte eid av Stavanger Turistforening som ligger i Frafjordheiene landskapsvernområde. Hytta ligger i enden av Fidjadalen. Dette er en veldig populær hytte da det er kort vei til Høgaleitet i Hunnedalen. Turen er ca. 8 km og tar rundt 3 timer. Fra Eikeskog til hytta går ruta forbi Månafossen og Mån før den fortsetter gjennom Fidjadalen. Denne turen er ca. 16 km og tar rundt 7 timer. De to nærmeste turisthyttene er Langavatn (3 timer) og Sandvatn (4 timer). Man kan også gå til Flørli på rundt 6 timer.
Hytta ligger 600 moh og har 28 sengeplasser, hvorav 16 i hovedhytta og 12 i sikringshytta. Denne hytta er ubetjent og står åpen hele året.


== Eksterne lenker ==
Offisielt nettsted
Holmen Brænderi

Holmen Brænderi er et tidligere brenneri på Gjøvik. I 1854 danna bønder fra bygdene rundt Gjøvik, Vardal, Toten, Nes og Ringsaker, et andelslag for å bygge et potetbrenneri. De valgte ei tomt på Holmen ved Hunnselva, en plass under storgarden Hunn. Drifta kom i gang i 1857, fire år før Gjøvik fikk kjøpstadsrettigheter. Holmen ble det største brenneriet på vestsida av Mjøsa.  
Holmen var først et reint potetbrenneri, men virksomheten ble snart utvida med et oksefjøs. På det meste var det 300 dyr på båsen. Oksene ble fora med den næringsrike dranken fra brenneriet. Oksefjøset ble revet ca. 1940. Det ble også bygd ei ny mølle, som brant i 1882. Da ble det oppført ei ny mursteinsmølle med 6 kverner. Den står fremdeles, men har fått nye funksjoner. Holmen Brænderi bygde seinere kornsiloen på Gjøvik. 
Eierne av garden Hunn fikk økonomiske vansker, og eiendommen ble i 1880 solgt til Holmen Brænderi. Dermed ble firmaet også eier av store deler av bygrunnen i Gjøvik. På denne tida var sakfører Johan Castberg, den landskjente sosialpolitikeren, brenneriets juridiske rådgiver.
Nye aksjonærer danna AS Holmen Brænderi i 1902. Disse starta også opp Gjøvik Mineralvandsfabrik i brenneriets lokaler. Bygningsmassen ble samtidig utvida med potetmjølfabrikk og noe seinere med et potettørkeri. I 1928 starta også produksjon og omsetning av øl. Da Vinmonopolet kom i 1922, fortsatte Holmen å produsere råsprit, mens polet foredla den videre. I 1946 ble en administrasjonsbolig oppført nord for brenneriet. 
I 1963 flytta produksjonen av potetmos til ei ny tomt på Mjøsstranda, og spritproduksjon og annen virksomhet kom etter i 1967. Norsk Potetindustri overtok firmaet i 1982 og endra navnet til Hoff Norsk Potetindustri i 2001. De gamle lokalene stod tomme i mange år. På 1990-tallet flytta imidlertid det nye Gjøvik Glassverk inn. Innlandets vitensenter ble stifta i 2003 og offisielt åpna på Holmen i 2007. I 2007 flytta også Mjøsmuseet deler av sin virksomhet til nyoppussa lokaler i det gamle brenneriet. Adressen er Brennerigata 1.


== Kilder ==
Mjøsmuseets artikkel om Holmen Brænderi


== Eksterne lenker ==
Arkivet etter Holmen Brænderi
Martina Halinárová

Martina Halinárová (født 22. april 1973 i Dolný Kubín) er en slovakisk skiskytter.


== Mesterskapsresultater ==
VM
Oslo 1999 – sølv på jaktstarten


== Referanser ==


== Eksterne lenker ==
(en) Martina Halinárová – Olympedia 
(en) Martina Halinárová – Sports-Reference (OL-resultater – arkivert) 
(en) Martina Halinárová – IBU 
(en) Martina Halinárová – biathlon.com.ua
LLA

LLA kan referere til:

Landslaget for lokalaviser
IATA-koden for Luleå lufthavn i Sverige
Bleskestadmoen

Bleskestadmoen ligger i Suldal kommune i Rogaland, bare 2 timers gange opp fra Bleskestad. Den er eid av Stavanger turistforening
Blekestadmoen er en gammel fjellgård. I 2001 ble den gamle hytten som ble bygget i 1891 restaurert tilbake til sin opprinnelige form. Samtidig ble det bygget ett nytt hovedbygg, og i samarbeid med grunneier ble eldhus og låve restaurert. Bygningene ligger på en vakker stølsvoll omkranset av fjellbjørkeskog og snaufjell.


== Eksterne lenker ==
Se også turistforeningens informasjon om hytten
Robert Caspersen

Robert Caspersen (født 30. september 1971) er norsk fjellklatrer. Han ble på 1990- og 2000-tallet regnet som Norges og Nordens fremste og mest allsidige klatrer, med bred erfaring innen både sportsklatring, tradisjonell fjellklatring og ekspedisjonsklatring.Caspersen har vært med på førstebestigninger av klatreruter i Norge, Alpene, Karakorum/Himalaya og Dronning Maud Land i Antarktis. I 1999 ledet Caspersen en norsk klatreekspedisjon (med Per Ludvig Skjerven, Gunnar Karlsen og Einar Wold) på fjellet Trango Pulpit i Trango-massivet i Pakistan. Dette regnes som en av norsk klatrehistories største bragder.
Ved siden av tradisjonell fjellklatring behersker Caspersen nær sagt alle grener innenfor klatring. Frem til 1998 var han aktivt med i klatrekonkurranser, nasjonalt og internasjonalt, og ble Norgesmester i 1992, 1994 og 1998. I 1998 førstebesteg han ruta Fryktelig i tvil på klatrefeltet Planet Ø i Hunnedalen, Norges første klipperute av grad 8c.
Caspersen har studert idrettspsykologi ved Norges idrettshøgskole, er utdannet klatreinstruktør gjennom Norges klatreforbund og Tindevegleder gjennom Nortind, og er godkjent som Fjellkursleder gjennom Norsk Fjellsportforum. Han har vært sikkerhetsansvarlig for store prosjekter, deriblant 71° nord, for både norsk og utenlandsk TV.


== Referanser ==
Centrum Párt

Centrum Párt (Senterpartiet) er et ungarsk parti, dannet i 2002 som en koalisjon av KDNP, MDF-avleggeren MDNP og to minipartier. Alliansen ble imidlertid kortvarig. KDNP gikk ut av alliansen og inn i et samarbeid med Viktor Orbáns Fidesz. MDNP ble på sin side igjen en del av MDF. 


== Eksterne lenker ==
Offisielt nettsted
Jokkes verdiløse menn

Verdiløse menn er en musikal basert på Joachim Nielsens tekst og musikk. Librettoen er skrevet av Christopher Nielsen. Musikalen hadde urpremiere på Torshovteatret 5. mars 2008; oppsetningen var regissert av Anders T. Andersen.
Musikalen er skrevet med utgangspunkt i et utvalg av sanger av Joachim «Jokke» Nielsen (1964–2000), som var frontfigur i bandet Jokke & Valentinerne og senere i Jokke med Tourettes. Musikken i stykket fremføres av bandet Valentourettes, som består av tidligere bandmedlemmer fra de to bandene. I stykket fremføres flere av Jokkes slagere, som Gutta, Paranoid, Herr Smith, Annie, Hvis jeg var deg og Verdiløse menn. Musikalen inneholder også situasjoner, stemninger og karakterer fra Christopher Nielsens tidligere produksjoner, som animasjonsfilmen Slipp Jimmy fri, TV-serien To trøtte typer og hans tegneserier, i hovedsak hentet fra Joachims liv og omkrets. Librettisten Christopher Nielsen er bror av Joachim Nielsen.
På grunn av stor pågang ble det i april og mai 2008 satt opp ekstraforestillinger på Nationaltheaterets hovedscene. Senere har musikalen vært på besøk i Tønsberg og tilbake på Torshovteateret. I april og mai 2009 ble den spilt igjen på Nationaltheatrets hovedscene.
Christopher Nielsen ble for teksten til Verdiløse menn tildelt Heddaprisen 2008 for beste debutant. Nielsen ble også tildelt Ibsenprisen 2009 for stykket.
I januar 2014 ble stykket på nytt satt opp på Nationaltheaterets hovedscene med samme skuespillere og artister som i uroppsetningen. Stykket ble også satt opp sensommeren/høsten 2015, og alle forestillinger var utsolgt.
I mai 2018 ble stykket igjen satt opp, og da hadde Per Egil Aske overtatt rollen som Herr Smith.


== Skuespillere ==
Goggen – Jan Sælid
Kleggen – Gard B. Eidsvold
Knuger'n – Kim Sørensen
Herr Smith – Finn Schau / Per Egil Aske
Annie – Marte Engebrigtsen


== Musikere ==
Bandet Valentourettes:

Petter Baarli – gitar
Petter Pogo – bass
Runar «Kula» Johannessen – trommer


== Referanser ==